CELEX: 62020TN0630
Language: fi
Date: 2020-10-14 00:00:00
Title: Asia T-630/20: Kanne 14.10.2020 – MW v. parlamentti

11.1.2021   
            
            
               FI
            
            
               Euroopan unionin virallinen lehti
            
            
               C 9/24
            
         
      Kanne 14.10.2020 – MW v. parlamentti
      (Asia T-630/20)
      (2021/C 9/35)
      Oikeudenkäyntikieli: ranska
      
         Asianosaiset
      
      
         Kantaja: MW (edustaja: asianajaja M. Casado García-Hirschfeld)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että kanne otetaan tutkittavaksi ja että se on perusteltu
                  ja tämän seurauksena
               
            
                  —
               
               
                  kumoamaan 11.12.2019 tehdyn riidanalaisen päätöksen, jossa kantajan toistaiseksi voimassa olevaa väliaikaisen toimihenkilön palvelussuhdetta koskeva sopimus irtisanotaan ja hänen työtehtäviensä suorittaminen keskeytetään
               
            
                  —
               
               
                  määräämään, että asiassa maksetaan aineellisesta vahingosta 10 000 euron vahingonkorvaus lisättynä myöhemmin laskettavien koulutuksesta aiheutuvien kulujen määrillä sekä vahingonkorvausta aineettomasta vahingosta, jonka määräksi arvioidaan 30 000 euroa
               
            
                  —
               
               
                  velvoittamaan vastaajan korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäisen kanneperusteen mukaan asiassa on rikottu muuta henkilöstä koskevien palvelussuhteen ehtojen 80 artiklaa, mikä on johtanut arviointivirheeseen ja käytetty väärin harkintavaltaa. Kantaja painottaa, että vastaaja ei ole ottanut huomion kaikkia seikkoja, jotka olisivat voineet vaikuttaa päätökseen.
               
            
                  2)
               
               
                  Toisen kanneperusteen mukaan asiassa on loukattu kantajan oikeutta oikeudenmukaisiin ja kohtuullisiin työoloihin, käytetty väärin harkintavaltaa ja rikottu Euroopan unionin virkamiehiin sovellettavien henkilöstösääntöjen 12 ja 12a artiklassa säädettyä kaikenlaisen työpaikkakiusaamisen kieltoa.